I 1904 overtog [[Mathilde Lütken]] redaktørposten, og året efter gik Rigmor Stampe Bendix' allerede anstrengte ægteskab i stykker under stor skandale. Derefter levede hun et tilbagetrukkent og mere traditionelt kvindeliv, hvor hun helligede sig sin forfattervirksomhed, der var indledt [[1901]] med en [[biografi]] om slægtningen, maleren [[Carlo Dalgas]]. Hun fortsatte ad dette spor, da hun i [[1912]] redigerede og udgav sin kendte farmoder [[Christine Stampe]]s informative ''Baronesse Stampes Erindringer om [[Bertel Thorvaldsen|Thorvaldsen]]''. Endeligt udgav hun [[1918]] bogen ''H.C. Andersen og hans nærmeste Omgang'' om sin gudfader, digteren [[H.C. Andersen]], som havde introduceret hendes forældre for hinanden og haft sin gang på Nysø.
Historie Journalistik